Димитър Бояджиев
Измяна

chitanka.info

Измяна, плачущи очи

недей извръща, умилена!

На рамото ми съкрушена,

за миналото не плачи!

кажи ми кой ще изличи

петната на кръвта проляна

по твойте пръсти? А! измяна!

Ридай сломена — и мълчи.

Спокойно бледен, аз не диря

къде, изтерзано до смърт,

сърцето ми остави диря.

Измяна е по-мрачна мене

придала мощ да бъда твърд:

часът на моето рождение.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.